Súradnice: 50°14′51″S 14°09′25″V﻿ / ﻿50,247500°S 14,156944°V﻿ / 50.247500; 14.156944

**Žižice** je obec v Česku v okrese Kladno v Stredočeskom kraji medzi obcami Slaný a Zvoleněves. Obcou prechádza cesta I. triedy č. 16. spájajúca Slaný a Velvary. Obec má 612 obyvateľov (2012).

Časti obce Žižice
-----------------

* Žižice
* Drnov (ZSJ Drnov a Mlýnek)
* Luníkov
* Osluchov
* Vítov

Zemepisné a historické dáta
---------------------------

Katastrálne územie obce Žižice sa rozprestiera v tesnom susedstve kráľovského mesta Slaný. Samotná obec Žižice leží cca 5 km východne od Slaného. Pod OÚ Žižice spadá päť dedín – Drnov, Luníkov, Osluchov, Vítov a Žižice.

Prvá historická zmienka o existencii obce Žižice a Vítov sa datuje k roku 1318. Od 16. storočia do roku 1848 patrili Žižice Břevnovskému kláštoru. Od roku 1849 boli Žižice súčasťou obce Luníkov spolu s Vítovom. Od roku 1874 bola obec samostatná. Po roku 1848 boli Žižice administratívne zlúčené s Osluchovom, Luníkovom, Vítovom a Drnovom. Po dedine Drnov je v Prahe pomenovaná ulica Drnovská, na ktorej výstavbu sa vozil kameň práve z Drnova.

### Územnosprávne začlenenie

Dejiny územnosprávneho začleňovania zahŕňajú obdobie od roku 1850 do súčasnosti.

V chronologickém prehľade je uvedená územno administratívna príslušnosť obce v roku, kedy k zmene došlo:

* 1850 zem česká, kraj Praha, politický aj súdny okres Slaný
* 1855 zem česká, kraj Praha, súdny okres Slaný
* 1868 zem česká, politický aj súdny okres Slaný
* 1939 zem česká, Oberlandrat Kladno, politický aj súdny okres Slaný
* 1942 zem česká, Oberlandrat Praha, politický aj súdny okres Slaný
* 1945 zem česká, správna aj súdny okres Slaný
* 1949 Pražský kraj, okres Slaný
* 1960 Stredočeský kraj, okres Kladno

### Rok 1932

V obci ***Žižice*** *(276 obyvateľov)* boli v roku 1932 evidované tieto živnosti a obchody:

2 hostince, klampiar, kolár, kováč, mlyn, mäsiar, 2 obchody so zmiešaným tovarom, trafika

V obci ***Vítov*** *(prísl. Blahotice, 360 obyvateľov, samostatná obec sa neskôr stala súčasťou Žižic)* boli v roku 1932 evidované tieto živnosti a obchody:

tehelňa, holič, 4 hostince, kartáčnik, mlyn, obuvník, 4 roľníci, 2 mäsiari, 3 obchody so zmiešaným tovarom, trafika, veľkostatok

Hospodárstvo
------------

Časť obyvateľstva pracuje v ZOD Žižice, ostatní obyvatelia za pracou dochádzajú, niektorí až do Prahy.

V zlúčených obciach sídli niekoľko podnikateľských subjektov. Najväčší z nich je ZOD Žižice, ktoré však vďaka súčasnej situácii v poľnohospodárstve má existenčné problémy. Ďalej tu hospodári niekoľko súkromných poľnohospodárov, z ktorých najlepšie sa darí ovocinárom vo Vítove. Z ostatných podnikateľských subjektov je možné uviesť Motorest vo Vítove, Auto Roch v Drnove, Tlačiareň Drnov, stolárstvo Palisandr, kamenosochárstvo Savinec a stavebnú firmu Hladký v Žižiciach.

Investičná výstavba
-------------------

Verejný vodovod je v dedinách Luníkov, Vítov a v Žižiciach. V Drnove a Osluchove sú len nevyhovujúce verejné a súkromné studne. S výstavbou vodovodu pre Drnov a Osluchov sa počíta v najbližších rokoch. V Žižiciach sú v prevádzke dve malé ČOV pre päť družstevných bytoviek.

Dňa 5. mája 2008 začatie stavby ČOV v obci Luníkov. Dňa 2. októbra 2008 došlo k predaniu dokončenej stavby. Od mája 2010 prebieha budovanie radu v obci Žižice. Dňa 13. októbra 2010 hlavné rady v obci Žižice sú dokončené. Pripojovanie domácností začne na jar 2011.

Doprava
-------

* ***Dopravná sieť***

\* Pozemné komunikácie
Do centra obce vedú cesty III. triedy.
Miestnymi časťami Luníkov a Vítov vedie cesta I. triedy 16 v úseku Slaný - Mělník.
\* Železnica
Železničná trať ani stanica na území obce niesu.
Vo vzdialenosti 3 km leží železničná stanica *Zvoleněves* ležiaca na trati 110 z Kralup nad Vltavou do Slaného a Loun.
* ***Verejná doprava 2011***

\* Autobusová doprava
V obci zastavovali v pracovných dňoch autobusové linky idúce do týchto cieľov: Kladno, Slaný, Velvary, Vraný (dopravca ČSAD Slaný, a.s.).
\* Cez víkend bola obec bez dopravnej obsluhy.

Občianska vybavenosť
--------------------

V dedinách Osluchov, Luníkov a Vítov nie je žiadny obchod. V Drnove je predajňa so zmiešaným tovarom. V Žižiciach je obchod so zmiešaným tovarom, ktorý zaisťuje ZOD Žižice. V majetku OÚ je pohostinstvo v Žižiciach. Spoločenská sala je na Drnove. Lekársku starostlivosť zaisťuje MUDr. Zajíčková v Slanom, stomatologickú starostlivosť zaisťujú privátne ordinácie v Slanom a v Zvoleněvsi.

Škola, kultúra a šport
----------------------

V obci Žižice je materská škola, ktorej zriaďovateľom je obec. Jej kapacita je 22 detí, ale v posledných rokoch nie je celkom využitá. Do základnej školy deti dochádzajú do Slaného a do Zvoleněvsi. Obec má svoje športové ihrisko. Pôsobí tu aj futbalový klub FK Žižice, ktorý má dva mužstva, žiakov a dospelých. Každý rok v júli usporadúva klub futbalový *Memoriál M. Maxy* aj s tanečnou zábavou.

Pamiatky
--------

Územím obce prechádzala línia tzv. Pražskej čiary predvojnového československého opevnenia. Z desiatok objektov sa dochovali a boli reštaurované dva – objekt ľahkého opevnenia vz. 37 A-9/22/A-120Z na sz. okraji Žižic pri ceste od Vítova a objekt ľahkého opevnenia vz. 36 IXb/43/A v zalesnenej stráni nad Mlýnkom.

Na návsi sa nachádza pamätná tabuľa k ucteniu pamiatky obetiam svetových vojen v rokoch 1914 – 1918 menovite Boh. Grünwaldovi a Josefu Vojtěchovi a roku 1938 – 1945 bez mien.

Významné osobnosti
------------------

* Vladimír Jelínek (\*1934) – sklársky výtvarník
* Alois Ušák (1875 – 29. 8. 1935) – žižický starosta a senátor prvorepublikového Národného zhromaždenia.
* Josef Richter (16. 5. 1911 – 6. 12. 1989) – pilot RAF v druhej svetovej vojne

Referencie
----------

1. ↑  Český statistický úřad – Počet obyvatel v obcích České republiky k 1. 1. 2014 (PDF; 504 KiB)
2. 1 2 3  Správní uspořádání Předlitavska 1850-1918
3. ↑  Amtliches Deutsches Ortsbuch für das Protektorat Böhmen und Mähren
4. ↑  Nařízení ministra vnitra č. 185/1942 Sb.
5. ↑  Dekret presidenta republiky č. 121/1945 Sb.
6. ↑  Vládní nařízení č. 3/1949 Sb.
7. ↑  Zákon č. 36/1960 Sb.
8. ↑  *Adresář republiky Československé pro průmysl, živnosti, obchod a zemědělství*, sestavila a vydala firma Rudolf Mosse, Praha 1932, svazek I, str. 1952. (česky a nemecky)
9. ↑  *Adresář republiky Československé pro průmysl, živnosti, obchod a zemědělství*, sestavila a vydala firma Rudolf Mosse, Praha 1932, svazek I, str. 1848. (česky a nemecky)

* *Tento článok je čiastočný alebo úplný preklad článku Žižice na českej Wikipédii.*

Pozri aj
--------

* Zoznam obcí v Česku

Iné projekty
------------

Commons
* Spolupracuj na Commons Commons ponúka multimediálne súbory na tému **Žižice**

Externé odkazy
--------------

* Oficiálne stránky obce Žižice (po česky)

  


| * z
* d
* u
Mestá a obce okresu Kladno (9 + 91) |
| --- |
| 
* Běleč
* Běloky
* Beřovice
* Bílichov
* Blevice
* Brandýsek
* Braškov
* Bratronice
* **Buštěhrad**
* Cvrčovice
* Černuc
* Doksy
* Dolany
* Drnek
* Družec
* Dřetovice
* Dřínov
* Hobšovice
* Horní Bezděkov
* Hořešovice
* Hořešovičky
* Hospozín
* Hostouň
* Hradečno
* Hrdlív
* Hřebeč
* Chržín
* Jarpice
* Jedomělice
* Jemníky
* Kačice
* Kamenné Žehrovice
* Kamenný Most
* **Kladno**
* Klobuky
* Kmetiněves
* Knovíz
* Koleč
* Královice
* Kutrovice
* Kvílice
* Kyšice
* Lány
* Ledce
* Lhota
* Libochovičky
* Libovice
* **Libušín**
* Lidice
* Líský
* Loucká
* Makotřasy
* Malé Kyšice
* Malé Přítočno
* Malíkovice
* Neprobylice
* Neuměřice
* Otvovice
* Páleč
* Pavlov
* Pchery
* Pletený Újezd
* Plchov
* Podlešín
* Poštovice
* Pozdeň
* Přelíc
* Řisuty
* Sazená
* **Slaný**
* Slatina
* **Smečno**
* Stehelčeves
* **Stochov**
* Stradonice
* Studeněves
* Svárov
* Svinařov
* Šlapanice
* Třebichovice
* Třebíz
* Třebusice
* Tuchlovice
* Tuřany
* Uhy
* **Unhošť**
* Velká Dobrá
* Velké Přítočno
* **Velvary**
* Vinařice
* *Vraný*
* Vrbičany
* Zájezd
* Zákolany
* Zichovec
* Zlonice
* Zvoleněves
* Želenice
* Žilina
* Žižice

 |